मुख्यमंत्री को हिन्दू होने का गर्व है तो 'बम धमाकों के आरोपी कैसे हुए बरी'
भारतीय जनता पार्टी के प्रदेशाध्यक्ष सीपी जोशी ने मुख्यमंत्री अशोक गहलोत से पूछा कि अगर हिंदू होने का गर्व है तो फिर जयपुर में बम ब्लास्ट के आरोपी बरी कैसे हो गए।
भारतीय जनता पार्टी के प्रदेशाध्यक्ष सीपी जोशी ने मुख्यमंत्री अशोक गहलोत से पूछा कि अगर हिंदू होने का गर्व है तो फिर जयपुर में बम ब्लास्ट के आरोपी बरी कैसे हो गए। 
उदयपुर में केन्द्रीय गृहमंत्री अमित शाह की सभा की तैयारियों को लेकर मंगलवार को आयोजित प्रेस कॉन्फ्रेंस में एक सवाल के जवाब में सीपी ने कहा कि मुख्यमंत्री कहते क्या हैं और हो क्या रहा है। सीपी ने कहा कि जयपुर में बम ब्लास्ट के आरोपी सरकार की गलत नीतियों की वजह से बरी हो गए।
गहलोत के बयान पर ये सवाल दागे
यह था सीएम का बयान
सोमवार को उदयपुर में सलूंबर की सभा में मुख्यमंत्री ने कहा था कि भाजपा ने तनावपूर्ण माहौल बना रखा है, लोकतंत्र में उनको यकीन नहीं है। गोशाला के लिए नारे लगाते हैं लेकिन वसुंधरा सरकार के समय गोवंश पर पांच सालों में पांच सौ करोड़ खर्च किए और मैंने अब तक तीन हजार करोड़ खर्च कर दिए हैं। ये धर्म का नाम लेते हैं। हम लोग सब धार्मिक हैं, हमें हिंदू होने का गर्व है पर जो इनकी राजनीति है उसे पहचानना होगा।
दोनों कन्हैया लाल बचाए जा सकते थे
प्रेस कॉन्फ्रेंस में एक सवाल के जवाब में सीपी जोशी ने कहा कि भाजपा ने धरातल पर काम किया है। कांग्रेस के 60 साल से ज्यादा काम केन्द्र की मोदी सरकार ने किया है। राजस्थान के दोनों कन्हैयालाल बचाए जा सकते थे। एक ने रीट की परीक्षा में आत्महत्या कर ली, उसके बावजूद पेपर लीक हो रहे हैं। दूसरे को उदयपुर में पुलिस सुरक्षा दे देती तो कन्हैयालाल आज हमारे बीच होता है। कांग्रेस व उसकी पार्टी के मुखिया का दोहरा चरित्र सामने है।
कांग्रेस ने सब बंद किया
सीपी ने कहा कि भाजपा सरकार के समय दस हजार तक का बिजली माफ था किसने चालू कर दिया, स्टेट टोल माफ था किसने शुरू किया, भामाशाह योजना भाजपा राज में शुरू थी किसने बंद किया है। उन्होंने कहा कि जनता को यह समझने की जरूरत है कि भाजपा के विकास कार्यों को किसकी सरकार ने बंद किया है।